Mɛni Mafee Koni Ekatɔ Mi Bliboo? | Saji Ni Oblahii Kɛ Oblayei Biɔ\nKANEMƆ YƐ Afrikaans Albania Amharic Arabic Arabic (Lebanon) Armenia Azerbaijani Baoule Bislama Blɔfo Brazil Mumuii Awiemɔ Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Cibemba Croatia Czech Denmark Dutch Efik Estonia Ewe Faroese Fiji Finland Fon French Ga Georgia Germany Gun Haitian Creole Hausa Hebri Hela Hiligaynon Hmong (White) Hungary Iban Ibanag Iceland Iloko Indonesia Isoko Italia Japan Kabuverdianu Kamba Kannada Kazakh Kazakh (Arabic) Kikuyu Kiluba Kinyarwanda Kirundi Korea Kurdish Kurmanji (Caucasus) Kurdish Kurmanji (Cyrillic) Lingala Lithuania Low German Luo Malagasy Malay Malayalam Malta Mam Mambwe-Lungu Mongolia Moore Myanmar Ndebele (Zimbabwe) Nepali Niue Norway Nzema Oromo Ossetia Pangasinan Papiamento (Curaçao) Persia Poland Portugal (Portugal) Portuguese (Brazil) Punjabi Rarotongan Romania Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Setswana Seychelles Creole Shona Sinhala Slovak Slovenia Solomon Islands Pidgin Spania Sunda Swahili Sweden Tagalog Tatar Telugu Thailand Tigrinya Tojolabal Turkey Twi Tzeltal Tzotzil Uighur (Cyrillic) Ukrain Urdu Urhobo Uzbek Uzbek (Roman) Valencian Vietnam Waray-Waray Welsh Xhosa Yoruba Zulu\nTswaa Ni Obo Toi Nibii ni atswaa aboɔ toi ni obaanyɛ oŋɔ eko Mɛni Mafee Koni Ekatɔ Mi Bliboo?\nAni oji mɔ ko ni baanyɛ ayaje shihilɛ nɛɛ mli? Kɛ́ nakai lɛ, sane nɛɛ baanyɛ aye abua bo!\nNɔ hewɔ ni ebaa lɛ nakai\nNitsumɔi babaoo ni atsuɔ. Oblayoo ko ni atsɛɔ lɛ Julie lɛ wie akɛ: “Yɛ wɔshihilɛ mli fɛɛ lɛ, awoɔ wɔ hewalɛ ni wɔbɔ mɔdɛŋ wɔtsu babaoo, wɔbɔ mɔdɛŋ wɔya wɔhiɛ, wɔkɛ otii wuji amamɔ wɔhiɛ, ni wɔye omanye pii. Ebɛ mlɛo kwraa akɛ abaadamɔ nɔnyɛi nɛɛ anaa gbi fɛɛ gbi!”\nIlɛtrɔniki tsɔji. Amrɔ nɛɛ smartphone, tablɛts, kɛ amɛhenɔi lɛ ahewɔ lɛ, wɔnyɛɔ wɔkɛ mɛi sharaa gbi muu lɛ fɛɛ​—anɔkwa, enɛ baanyɛ afee naagba ehã wɔ, ni kɛ wɔkwɛɛɛ ni ahi lɛ, ebaatɔ wɔ bliboo.\nKɛ́ anáaa be saŋŋ kɛwɔ. Oblayoo ko ni atsɛɔ lɛ Miranda lɛ wie akɛ: “Skul, nitsumɔ, kɛ hiɛtserɛjiemɔ hewɔ lɛ, oblahii kɛ oblayei babaoo teɔ shi mra, shi amɛwɔɔɔ mra.” Kɛ́ shihilɛ nɛɛ fɔ kaa lɛ, etɔɔ amɛ bliboo ni ehiii hãaa amɛ kwraa.\nBiblia lɛ jieɔ yi akɛ atsu nii. (Abɛi 6:6-8; Romabii 12:11) Shi ejieee yi akɛ wɔtsu nii gbee mi magbe bo koni esa wɔshihilɛ mli nibii ni he hiaa waa tamɔ wɔhewalɛnamɔ he.\n“Gbi ko ni mitsu nii gbi muu fɛɛ ni je miihe ana lɛ, mihɛle shi ni miyɔse akɛ miyeko nii gbi muu lɛ fɛɛ, akɛni miloo nitsumɔ babaoo mishwie minɔ miitsu lɛ hewɔ. Mibayɔse akɛ, kɛ́ mikpɛlɛ nitsumɔ lɛ eko fɛɛ eko nɔ lɛ, be ni yi aawula shi lɛ, ebaasa migbɔmɔtsoŋ hewalɛnamɔ kɛ mimumɔŋ shidaamɔ he.”​—Ashley.\nYiŋtoo kpakpa ko hewɔ ni Biblia lɛ wie akɛ: “Gbee ni hiɛ kã lɛ, ehi fe jata ni egbo” lɛ. (Jajelɔ 9:4) Kɛ́ ootsu nii gbee mi magbe bo lɛ, ekolɛ obaanu he tamɔ ohe wa ookɛɛ jata. Shi kɛ́ ebɔi bo tɔɔ bliboo lɛ, ebaaye ogbɔmɔtsoŋ hewalɛnamɔ awui.\nLe he ni onyɛmɔ yawaa. Biblia lɛ kɛɔ akɛ: “Mɔ ni yeee etsuinaa sane [loo ebaa ehe shi] lɛ, ehiɛ kã shi.” (Abɛi 11:2) Mɔ ni baa ehe shi lɛ le he ni enyɛmɔ yawaa, ni eheee nitsumɔi babaoo eshwieee enɔ be ni ele akɛ enyɛŋ etsu.\n“Mɔ ni ebaanyɛ etɔ lɛ bliboo waa ji mɔ ni enyɛɛɛ ekɛɛ dabi, mɔ ni nitsumɔ fɛɛ nitsumɔ ni abaahã lɛ lɛ, kɛ́ enyɛɛɛ etsu po lɛ, ekpɛlɛɔ nɔ akɛ ebaatsu. No etsɔɔɔ heshibaa. Etsɛɛɛ kɛkɛ lɛ, etɔ lɛ bliboo.”​—Jordan.\nNá be saŋŋ kɛjɔɔ ohe. Biblia lɛ kɛɔ akɛ: “Hejɔɔmɔ dɛ̃ kɔkɔ obɔ lɛ, ehi fe nii ni atsuɔ waa dɛ̃ kɔkɔi obɔbɔ enyɔ kɛ kɔɔyɔɔ sɛɛtiumɔ.” (Jajelɔ 4:6) Akɛɔ akɛ wɔ ji “niyenii kɛhã jwɛŋmɔ lɛ,” shi oblahii kɛ oblayei pii yɛ ni amɛnáaa ŋmɛlɛtswaa kpaanyɔ kɛmiimɔ nyɔŋma ni esa akɛ amɛná kɛwɔ gbɛkɛ lɛ.\n“Kɛ́ nitsumɔ babaoo jwere minɔ lɛ, minaaa be saŋŋ kɛwɔ. Shi bei pii lɛ, nakai wɔ ni kulɛ esa akɛ manyɛ mawɔ jogbaŋŋ lɛ ji nɔ ni baanyɛ aye abua mi koni kɛ́ je tsɛre lɛ, manyɛ matsu nii jogbaŋŋ ni mimii ashɛ mihe.”​—Brooklyn.\nToo nibii ahe gbɛjianɔ jogbaŋŋ. Biblia lɛ kɛɔ akɛ: “Mɔdɛŋbɔlɔ gbɛjianɔtoi baaye omanye kɛ̃.” (Abɛi 21:5) Kasemɔ bɔ ni obaato obe kɛ onitsumɔ he gbɛjianɔ jogbaŋŋ, ni enɛ baaye abua bo owala gbii abɔ fɛɛ.\n“Obaanyɛ ogbɔ tɔlɛ ni etɔɔ bo babaoo lɛ nɔ kɛji akɛ oto onibii ahe gbɛjianɔ. Kɛ́ oŋmala nibii ni esa akɛ otsu lɛ oshwie shi lɛ, ewaaa kɛhãaa bo akɛ kɛ́ ehe bahia akɛ ofee tsakemɔi lɛ, obaafee tsakemɔi, ni no baaye abua bo koni ekatɔ bo bliboo.”​—Vanessa.\n“Etɔɔ mɛi komɛi bliboo akɛni amɛtsuɔ gbee mi magbe bo koni amɛná shika babaoo lɛ hewɔ. Shi 1 Timoteo 6:8 lɛ kɛɔ wɔ akɛ, wɔmii ashɛ shihilɛ mli nibii ni he hiaa titri ni wɔyɔɔ lɛ ahe. Ŋmalɛ nɛɛ kaiɔ wɔ akɛ, esa akɛ wɔhã wɔshihilɛ afee mlɛo, wɔkatsu nii gbee mi magbe bo kɛtao nibii ni bei komɛi po lɛ ehe ehiaaa wɔ lɛ.”​—Gianna.\n“Kɛ́ miŋmala nibii ni matsu yɛ otsi lɛ mli mishwie shi lɛ, eyeɔ ebuaa mi waa. Be ni mifeee nakai lɛ, no mli lɛ, mikpɛlɛɔ nitsumɔ fɛɛ nitsumɔ ni akɛhãa mi lɛ nɔ. Ni no hãa etɔɔ mi waa, bɔ ni minyɛɛɛ matsu nii jogbaŋŋ tamɔ mitsuɔ bianɛ lɛ.”​—Waylon.\n“Ekolɛ, obaanu he akɛ esa akɛ okpɛlɛ ninefɔ̃ɔ fɛɛ ninefɔ̃ɔ ni onine shɛɔ nɔ lɛ nɔ, ni kɛ́ ofeee nakai lɛ, omii shɛŋ ohe kɔkɔɔkɔ. Shi mibayɔse akɛ, jeee nakai kwraa ji sane lɛ. Mina akɛ kɛ́ ona be babaoo kɛhã ohe lɛ, omii shɛɔ ohe ni etɔɔɔ bo tsɔ.”​—Kara.\nKɛmaje Mɔ Ko Kɛmaje Mɔ Ko Mɛni Mafee Koni Ekatɔ Mi Bliboo?\nijwyp yitso 74